Bu adın digər istifadə formaları üçün bax: Baxışlı.

**Baxşılı** – Azərbaycan Respublikasının Xızı rayonunun inzibati ərazi vahidində kənd. Azərbaycan Respublikası Ali Sovetinin 25 may 1991-ci il tarixli, 123-XII saylı Qərarı ilə Xızı rayonunun Baxışlı kəndi Xızı kənd Sovetindən ayrılaraq, bu kənd mərkəz olmaqla Baxışlı kənd Soveti yaradılmışdır. Kəndin tarixi adı Baxşılı olmasına baxmayaraq həmin vaxtda rayonunun məsul şəxsləri təqdimatda Baxışlı kimi yazdıqlarından qərarda kəndin adı səhv yazılıb və hələ də bu davam edir.

Toponimikası
------------

Kənd müxtəlif illərdə Baxşalı (1933), Baxşılı (1961) variantlarında da qeydə alınmışdır. Baxışlı toponimi etnotoponimdir. Kəndin əvvəlki adı Baxışlı qazmaları olmuşdur. XIX əsrin əvvəllərində Ataçay sahilindəki Zarat kəndinə məxsus qışlaqda həmin kənddən çıxmış ailələrin məskunlaşması nəticəsində yaranmışdır. Deyilənlərə görə, kəndin əsasını baxışlı nəsli qoymuşdur.

Tarixi
------

Bu kənd ötən əsr ərzındə 3 dəfə yerinin dəyişməsinə məruz qalmışdır. İlk olaraq Baxşılı Tıxlıdan Beşbarmaq (Baş Bərmək) istiqamətində gedən yolun üstündə səfalı bır yerdə yerləşmiş, ətrafinda Zərgərli, Findığan (köhnə, bu kəndin də yeri dəyişmişdir) Gücöyrə kəndlərı olmuşdur. Zəlzələdən sonra baş vermiş sürüşmədən sonra əhali kəndin indiki yeri ilə üzbəüz, Ataçayın o biri sahilində məskunlaşmışdır.

Coğrafiyası və iqlimi
---------------------

Kənd Ataçayın sahilində, dağ ətəyində, Bakı şəhəridən 113 km məsafədə Bakı-Altıağac yolunda yerləşir.

Əhalisi
-------

Baxşılı kəndinin köklü əhalisi digər ətraf kəndlərdən fərqli olaraq türkdillidir. Qonşu kəndlərdən - Güneyqışlaq, Bəyəhmədyurd, Ərisküş kəndlərindən köçub Baxşılıda yaşayan bir neçə ailə dağlı dilini bilir. 1988-ci illərdə baş vermiş hadisələr nəticəsində öz doğma yurd-yuvalarını məcburi köçkünlər üçun kəndin aşağı girişində dövlət tərəfindən evlər tikilmiş, onlar orada yaşamağa başlamışlar. Hazırda Baxşılı bələdiyyəsində 315 nəfər yaşayır.

Şəkilləri
---------

* Baxşılıda mənzərəBaxşılıda mənzərə
* Köhnə kəndin yerindən çəkilmiş şəkil. Yolun sağ tərəfində məcburi köçkünlər üçün tikilmiş evlərdir.Köhnə kəndin yerindən çəkilmiş şəkil. Yolun sağ tərəfində məcburi köçkünlər üçün tikilmiş evlərdir.
* Baxşılının köhnə kəndin yerindən görünüşü.Baxşılının köhnə kəndin yerindən görünüşü.
* AtaçayAtaçay

İstinadlar
----------

1. ↑  "Azərbaycan Respublikasının Abşeron, Ağstafa, Balakən, Beyləqan, Bərdə, Biləsuvar, Qobustan, Qubadlı, Zaqatala, İsmayıllı, Yevlax, Kəlbəcər, Masallı, Xızı, Şamaxı rayonlarının və DQMV Hadrut rayonunun inzibati ərazi bölgüsündə qismən dəyişikliklər edilməsi haqqında Azərbaycan Respublikası Ali Sovetinin 25 may 1991-ci il tarixli, 123-XII saylı Qərarı". 27 August 2022 tarixində arxivləşdirilib. İstifadə tarixi: 28 August 2022.
2. ↑  Baxışlı (Xızı) // Azərbaycan toponimlərinin ensiklopedik lüğəti. I cild. Bakı: Şərq-Qərb. 2007. 304. ISBN 978-9952-34-155-3.

Xarici keçidlər
---------------

* Baxisli, Azerbaijan Page

Həmçinin bax
------------

| ⛭Xızı rayonunun yaşayış məntəqələri |
| --- |
| Şəhərlər | Xızı |  |
| Qəsəbələr | Altıağac • Şorabad • Giləzi |
| Kəndlər | Ağdərə • Baxışlı • Bəyəhmədyurd • Dizəvər • Əmbizlər • Əngilan • Fındığan • Güneyqışlaq • Xələnc • Qarabulaq • Qars • Qasımkənd • Qızılqazma • Məşədi Həsən • Safbulaq • Sayadlı • Sitalçay • Təzəkənd • Tıxlı • Tudar • Türkoba • Vərdah • Yarımca • Yaşma • Yeni Yaşma • Yuxarı Əngilan |

|  |  |
| --- | --- |
| Xızı rayonu | *Xızı rayonu ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |